Håkon Brusveen

Håkon Brusveen (1927–2021) var en norsk langrennsløper som representerte Vingrom Idrettslag. Han tok OL-gull på 15 km i 1960 og vant fem norske mesterskap i langrenn. Han drev sportsforretning på Lillehammer, og han var langrennsreporter i NRK radio i over 35 år.

 Karriere 
Brusveen tok gull på 15 km under OL 1960 i Squaw Valley. Han var opprinnelig tatt ut som hjemmeværende reserve, men få dager før OL ble han tatt ut etter gode resultater i testrenn i Norge. Kong Olav blir tillagt æren for at Brusveen ble tatt ut til OL. Aftenpostens journalist Sverre Fodstad henvendte seg til slottet etter at hele Norge mente Håkon Brusveen var forbigått i OL-uttaket og fikk følgende svar gjennom Kong Olavs kabinettsekretær: «Jeg ser gjerne at Brusveen blir med til Squaw Valley».«Må ringe kongen for OL-billett?», av Sjur Øverås Knudsen, nrk.no, 23. januar 2006. Besøkt 27. januar 2013. Det var svært uventet at Brusveen skulle gå helt til topps, foran medaljegrossistene Sixten Jernberg og Veikko Hakulinen.

Under OL 1960 gikk Brusveen også ankeretappen for det norske stafettlaget. Norge ledet store deler av konkurransen ved Harald Grønningen, Hallgeir Brenden og Einar Østby. Etter en knallhard spurt måtte Brusveen se seg slått av Finlands Hakulinen med 0,8 sekunders margin.

Brusveen vant fem norgesmesterskap, på 15 km i 1957 og 1958, på 30 km i 1953 og 1958, og på 3 × 10 km stafett med Vingrom IL i 1957.

I 1958 ble Brusveen tildelt Holmenkollmedaljen, og i 1960 ble han tildelt Morgenbladets gullmedalje. Brusveen drev sportsforretning på Lillehammer. 

Etter aktiv karriere ble han en del av NRK Radiosportens kommentatorteam: Fra 1963 til 1987 samarbeidet han med Bjørge Lillelien som kommenterte fra langrennsstadion mens Brusveen kommenterte ute fra løypa. Etter Lilleliens død fortsatte Brusveen som radioreporter sammen med etterfølgerne Ernst A. Lersveen, Dag Lindebjerg og Torgeir Bjørn. Brusveen varslet sin avgang som reporter i 1997 da han snart var 70 år,Aftenposten, 26. februar 1997, side 44 men han fortsatte som reporter til VM på ski 1999 i Ramsau.Aftenposten, 23. februar 1999, side 41.

 OL-medaljer 
 30px|De olympiske ringer Olympiske lekerMedaljeØvelseÅrStedGull15 kmOL 1960 Squaw ValleySølv4 x 10 km stafettOL 1960 Squaw Valley

 Medaljer i norske mesterskap 
Plassering Øvelse ÅrGull  15 km langrenn  1957, 1958Gull  30 km langrenn  1953, 1958Gull  Stafett  1957Sølv  15 km langrenn  1956Sølv  Stafett  1953, 1956, 1958, 1959Bronse  15 km langrenn  1955, 1961Bronse  Stafett  1952, 1955, 1960

 Referanser 

 Litteratur 


 Eksterne lenker 




Kategori:Norske langrennsløpere
Kategori:Ekspertkommentatorer (sport)
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Deltakere for Norge under Vinter-OL 1956
Kategori:Langrennsløpere under Vinter-OL 1956
Kategori:Medaljevinnere under Vinter-OL 1960
Kategori:Deltakere for Norge under Vinter-OL 1960
Kategori:Langrennsløpere under Vinter-OL 1960
Kategori:Norgesmestere i langrenn
Kategori:Sportskommentatorer i NRK
Kategori:Vinnere av Holmenkollmedaljen
Kategori:Olympiske medaljevinnere i langrenn
Kategori:Personer fra Lillehammer kommune
Kategori:Deltakere for Norge under Ski-VM 1954
Kategori:Deltakere for Norge under Ski-VM 1958